ร.ต.ท.ซิ่งบิ๊กไบค์ขึ้นสะพานภูมิพล รับทราบข้อกล่าวหาแล้ว
เครดิตภาพจาก: นักข่าวเคเบิ้ล เอ็น เค เค,ร้อยตำรวจโทฝ่าฝืนขับจักรยานยนต์บิ๊กไบค์ขึ้นสะพานภูมิพล 1 แล้วเสียหลักไปชนกับแบริเออร์ จนแฟนสาวกระเด็นไปถูกรถหกล้อทับเสียชีวิต เดินทางพบพนักงานสอบสวนเพื่อรับทราบข้อกล่าวหา โดยยังอยู่ในอาการโศกเศร้า,เมื่อเวลา 12.30 น. วันที่ 27 เม.ย.2559 ผู้สื่อข่าวรายงานว่า ร.ต.ท.ชัยยัณห์ ทองคำชุม อายุ 30 ปี รองสารวัตรปราบปราม สน.ลาดพร้าว ได้เดินทางเข้ารับทราบข้อกล่าวหา กับ พ.ต.ต.สายันต์ ภูพรรณา สว.(สอบสวน) สภ.พระประแดง จ.สมุทรปราการ จากกรณีขี่รถบิ๊กไบค์ ฮอนด้า ซีบี 650 เอฟ สีดำ หมายเลขทะเบียน 4 กฉ 9924 กทม. ขึ้นสะพานภูมิพล 1 มุ่งหน้าพระราม 3 จนเกิดอุบัติเหตุชนแบริเออร์ จนทำให้ น.ส.ขวัญฤทัย ชัยนาคิน ที่ซ้อนท้ายมากระเด็นตกจากรถ เป็นจังหวะเดียวกับมีรถหกล้อวิ่งตามหลังมาเหยียบร่างของ น.ส.ขวัญฤทัย เสียชีวิตคาที่ ,พ.ต.ต.สายันต์ ภูพรรณา สว.(สอบสวน) สภ.พระประแดง จ.สมุทรปราการ ได้แจ้งข้อหาขับรถโดยประมาท จนเป็นเหตุให้ผู้อื่นเสียชีวิต และขับรถฝ่าฝืนป้ายเครื่องหมายห้าม กับ ร.ต.ท.ชัยยัณห์ และระหว่างนี้ได้มีการสอบปากคำเพิ่มเติม โดยขอความร่วมมือสื่อมวลชนให้บันทึกภาพแค่เพียงด้านหน้าห้องสอบสวน เนื่องจาก ร.ต.ท.ชัยยัณห์ ยังอยู่ในอาการโศกเศร้า และทำใจไม่ได้กับการสูญเสียแฟนสาวไปต่อหน้าต่อตา แต่เบื้องต้นหลังการสอบปากคำเสร็จสิ้น เจ้าหน้าที่อนุญาตให้เดินทางกลับไป.
ร้อยตำรวจโทฝ่าฝืนขับจักรยานยนต์บิ๊กไบค์ขึ้นสะพานภูมิพล 1 แล้วเสียหลักไปชนกับแบริเออร์ จนแฟนสาวกระเด็นไปถูกรถหกล้อทับเสียชีวิต เดินทางพบพนักงานสอบสวนเพื่อรับทราบข้อกล่าวหา โดยยังอยู่ในอาการโศกเศร้า
บิ๊กไบค์,อุบัติเหตุ,สะพานภูมิพล 1,แหกโค้ง,ตำรวจซิ่งบิ๊กไบค์,พระประแดง,สมุทรปราการ,ร้อยตำรวจโทซิ่งบิ๊กไบค์,รับทราบข้อกล่าวหา,ข่าว,ไทยรัฐออนไลน์,ข่าวทั่วไทย